คำสั่งองค์การบริหารส่วนตำบลตาลโกน

ที่  ๕๐๕/๒๕๕๙

เรื่อง  แต่งตั้งคณะกรรมการข้อมูลข่าวสารและเจ้าหน้าที่ประจำศูนย์ข้อมูลข่าวสาร

ขององค์การบริหารส่วนตำบลตาลโกน

...............................................................

อาศัยอำนาจตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ซึ่งกำหนดให้หน่วยงานของรัฐต้องจัดให้มีศูนย์ข้อมูลข่าวสารของทางราชการ เพื่อไว้ให้ประชาชนเข้าตรวจดูได้และสามารถรับรู้ข่าวสารเกี่ยวกับการดำเนินการต่างๆของรัฐ  นั้น

องค์การบริหารส่วนตำบลตาลโกน จึงขอแต่งตั้งคณะกรรมการศูนย์ข้อมูลข่าวสารและเจ้าหน้าที่ประจำศูนย์ข้อมูลข่าวสาร  ดังนี้

๑. คณะกรรมการศูนย์ข้อมูลข่าวสารองค์การบริหารส่วนตำบลตาลโกน  ประกอบด้วย

๑.๑ ปลัดองค์การบริหารส่วนตำบล           เป็นประธานกรรมการ

๑.๒ หัวหน้าสำนักปลัด อบต.                   เป็นกรรมการ

๑.๓ ผู้อำนวยการกองคลัง                       เป็นกรรมการ

๑.๔ ผู้อำนวยการกองการศึกษาฯ             เป็นกรรมการ

๑.๕ ผู้อำนวยการกองช่าง                       เป็นกรรมการ

๑.๖ ผู้อำนวยการกองสวัสดิการสังคม         เป็นกรรมการ

๑.๗ ผู้อำนวยการกองส่งเสริมการเกษตร     เป็นกรรมการ

๑.๘ นิติกร                                         เป็นกรรมการและเลขานุการ

ให้คณะกรรมการข้อมูลข่าวสารมีหน้าที่ดังต่อไปนี้

๑. พิจารณาคำร้องขอ ข้อมูลข่าวสาร

๒. กำหนดแนวทางการขอข้อมูลข่าวสารของหน่วยงาน

๓. ตรวจ ติดตาม และประเมินผลการปฏิบัติราชการของแต่ละงานให้เป็นไปตามพระราชบัญญัติข้อมูลข่าวสาร พ.ศ. ๒๕๔๐

๔. ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเผย หรือข้อมูลข่าวสารที่เป็นความลับของราชการ

๕. ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่องค์การบริหารส่วนตำบล หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ

๖. ดำเนินการอื่นใดตามที่ได้รับมอบหมาย

-๒-

๒. เจ้าหน้าที่ประจำศูนย์ข้อมูลข่าวสาร  ประกอบด้วย

๒.๑  นิติกร                                             เป็นหัวหน้าคณะทำงาน

๒.๒  นักวิเคราะห์ฯ                                   เป็นคณะทำงาน

๒.๓  นักพัฒนาชุมชน                                เป็นคณะทำงาน

๒.๕  เจ้าพนักงานจัดเก็บรายได้                    เป็นคณะทำงาน

๒.๖  นักวิชาการศึกษา                               เป็นคณะทำงาน

ให้เจ้าหน้าที่ประจำศูนย์ข้อมูลข่าวสารมีหน้าที่ดังต่อไปนี้

๑. ให้บริการประชาชนในการติดต่อขอรับข้อมูลข่าวสารขององค์การบริหารส่วนตำบลตาลโกน

๒. ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้องค์การบริหารส่วนตำบลตาลโกน

๓. จัดให้มีข้อมูลข่าวสารที่เกี่ยวข้องกับการปฏิบัติงานและเห็นสมควรเผยแพร่ให้ประชาชนทราบ ไว้ให้ประชาชนตรวจดูได้สะดวก

๔. ดำเนินงานอื่นใดตามที่ได้รับมอบหมาย

ให้ผู้ที่ได้รับการแต่งตั้งปฏิบัติหน้าที่โดยเคร่งครัด หากมีอุปสรรคหรือปัญหาให้แจ้งให้ผู้บังคับบัญชาทราบเพื่อดำเนินการแก้ไขในส่วนที่เกี่ยวข้องต่อไป

ทั้งนี้   ตั้งแต่บัดนี้เป็นต้นไป

สั่ง   ณ   วันที่   ๓๑   เดือน  ตุลาคม  พ.ศ. ๒๕๕๙

สิบเอก ประวิทย์  แสงสว่าง

(ประวิทย์    แสงสว่าง)

นายกองค์การบริหารส่วนตำบลตาลโกน

|

ประกาศองค์การบริหารส่วนตำบลตาลโกน

เรื่อง  จัดตั้งศูนย์ข้อมูลข่าวสารขององค์การบริหารส่วนตำบลตาลโกน

............................................................

อาศัยอำนาจตามความในพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ และตามพระราชบัญญัติข้อมูลข่าวสาร พ.ศ. ๒๕๔๐ เพื่อให้บริการประชาชนในด้านของการอำนวยความสะดวกและเพื่อเผยแพร่ข้อมูลข่าวสารของ อปท. ให้ประชาชนรับทราบ องค์การบริหารส่วนตำบลตาลโกนจึงได้จัดตั้งศูนย์ข้อมูลข่าวสาร โดยมีสำนักงานตั้งอยู่  ณ  ที่ทำการองค์การบริหารส่วนตำบลตาลโกน  อำเภอสว่างแดนดิน  จังหวัดสกลนคร  ซึ่งประชาชนที่สนใจสามารถให้ข้อมูลและขอรับข้อมูลข่าวสารจากองค์การบริหารส่วนตำบลตาลโกนได้ ทุกวันและเวลาราชการ

เพื่อเป็นการบริการและอำนวยความสะดวกแก่ประชาชน จึงขอจัดตั้งศูนย์ข้อมูลข่าวสารองค์การบริหารส่วนตำบลตาลโกน

จึงประกาศมาให้ทราบโดยทั่วกัน

ประกาศ   ณ   วันที่  ๗  เดือน  ตุลาคม  พ.ศ. ๒๕๕๙

สิบเอก  ประวิทย์  แสงสว่าง

(ประวิทย์  แสงสว่าง)

นายกองค์การบริหารส่วนตำบลตาลโกน

คำสั่งองค์การบริหารส่วนตำบลตาลโกน

ที่  ๖๔/๒๕๕๙

เรื่อง  แต่งตั้งเจ้าหน้าที่รับผิดชอบดูแลศูนย์ข้อมูลข่าวสาร

ด้วยพระราชบัญญัติข้อมูลข่าวสาร พ.ศ. ๒๕๔๐ กำหนดให้ประชาชนสามารถรับรู้ข้อมูลข่าวสารเกี่ยวกับการดำเนินงานต่างๆของรัฐ พร้อมสามารถแสดงความคิดเห็นได้และในการให้ข้อมูลข่าวสารนี้ต้องไม่เป็นการเปิดเผยข้อมูลของบุคคลอื่น หรือเป็นการแสวงหาผลประโยชน์ของการค้าและเป็นไปตามพระราชบัญญัติข้อมูลข่าวสาร พ.ศ.๒๕๔๐  โดยสามารถยื่นเรื่องขอข้อมูลข่าวสารที่ต้องการได้ที่ องค์การบริหารส่วนตำบลตาลโกน  ในวัน  เวลาราชการ หรือเว็บไซต์ www.tarnkon.go.th

องค์การบริหารส่วนตำบลตาลโกน จึงขอแต่งตั้งเจ้าหน้าที่รับผิดชอบดูแลงานศูนย์ข้อมูลข่าวสารดังนี้

๑. นายบันเลียง  ไชยเชษฐ์          ตำแหน่ง ปลัดองค์การบริหารส่วนตำบลตาลโกน

๒. นายวีรพันธ์   สุริยะ             ตำแหน่ง เจ้าหน้าที่วิเคราะห์นโยบายและแผน

๓. นางเกวลินต์    พาวงศ์          ตำแหน่ง เจ้าหน้าที่ธุรการ

มีหน้าที่ดังนี้

๑. ให้บริการประชาชนในการติดต่อขอรับข้อมูลข่าวสารขององค์การบริหารส่วนตำบลตาลโกน

๒. ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้องค์การบริหารส่วนตำบลตาลโกน

๓. จัดให้มีข้อมูลข่าวสารที่เกี่ยวข้องกับการปฏิบัติงานและเห็นสมควรเผยแพร่ให้ประชาชนทราบ ไว้ให้ประชาชนตรวจดูได้สะดวก

๔. ดำเนินงานอื่นใดตามที่นายกองค์การบริหารส่วนตำบลตาลโกนมอบหมาย

ให้ผู้ที่ได้รับการแต่งตั้งปฏิบัติหน้าที่โดยเคร่งครัด หากมีอุปสรรคหรือปัญหาให้แจ้งให้ผู้บังคับบัญชาทราบเพื่อดำเนินการแก้ไขในส่วนที่เกี่ยวข้องต่อไป

จึงประกาศมาให้ทราบโดยทั่วกัน

ประกาศ   ณ   วันที่   ๒๓  เดือน  กุมภาพันธ์   พ.ศ. ๒๕๕๙

สิบเอก   ประวิทย์   แสงสว่าง

(ประวิทย์   แสงสว่าง)

นายกองค์การบริหารส่วนตำบลตาลโกน